 ሕቡራት ሃገራት ኣብ 23 ታሕሳስ 2009 ብውሳነ ሪዞሊሽን 1907 ዝፍለጥ ኣብ ልዕሊ ኤርትራ እገዳ ኣንቢሩ ኤርትራ ነቶም ኣብ ሶማል ዝቃለሱ ብኣልሸባብ ዝፍለጡ ሓይልታት ንዋታውን ወታሃድራውን ሓገዛት ትህብያ ዝብልን ካብቲ ኣብ 2008 ምስ ጅቡቲ ኣብ ዝገበረቶ ውግእ ካብቲ ተኣፋፊ ቦታታት ወተሃደራታ ምስሓብ ኣብያ ዝብሉ እቶም ቀንዲ ምኽንያታት ኮይኖም ዝቐረቡ እዮም እቲ ኣብ ልዕሊ ኤርትራ ዝተነበረ ማዕቀብ ናይ ኣጽዋር እገዳ ናይ ሓለፍቲ ናይ መገሻ እገዳን ምድስካል ሕሳባትን እዩ ነይሩ ኲናት እቲ ዝወዓሎ እዩ ዝፈልጦ መራሕቲ ቀርኒ ኣፍሪቃ ኣብ ሓድነት ሶማል ጸኒዖም ገድሊ ገደልዩ! ሓላፊ ሓይሊ ኣየር ኤርትራ ነበር ኣብቲ እዋን መንግስቲ ኢትዮጵያ ንዘቕረቦ ጥርዓን ኣውሮጳዊ ሕብረት ሕብረት ኣፍሪቃን ኢጋድን ስለዝደገፈኦ ባይቶ ጸጥታ ሕቡራት ሃገራት ነቲ እገዳ ጽኑዕ ከምዝገበሮ እዩ ዝፍለጥ እዚ ውሳነ ብኣቦ መንበርነት ኡጋንዳን ቡርኪናፋሶን ዝቐረበ ኮይኑ 13 ድምጺ ብምርካቡ ክኣ ናብ ተግባራውነት ሰጊሩ ኣብቲ መስርሕ ምድማጽ ሊብያ ኣንጻር እቲ እገዳ ከተድምጽ እንከላ ቻይና ክኣ ድምጺ ካብ ምሃብ ተቖጢባ ቻይናን ሊብያን እገዳ ነቲ ተፈጢሩ ዝብሃል ዘሎ ጸግም ክፈትሕ ከምዘይክእል ብትሪ ተቋዊመን ነይረን ኣብቲ እዋን መንግስቲ ኤርትራ ኮነ ካልኦት ኤርትራውያን ሃገራውያን እቲ ኣብ ልዕሊ ኤርትራ ዝተነበረ እገዳ ብፖሎቲካዊ ኣጀንዳ ዝተመርሐን ሓቅታት ዘይብሉን እዩ ብምባል ተቃውመኦም ኣስሚዖምዮም ወኪል ኤርትራ ኣብ ውድብ ሕቡራት ሃገራት ኣምባሳደር ኣርኣያ ደስታ ነቲ ውሳኔ ክኹንኖ እንከሎ ዘሕፍርን ብስርዓት ኢትዮጵያን ኣሜሪካን ዝተሰነዐ ሓሶትን ክብል ነቲ ዝተበየነ እገዳ ብትሪ ምቅዋሙን ኣብ ውሽጢ ኤርትራ ጽልዋ ከምዘይብሉ ምዝራቡ ዝዝከር እዩ ኣምባሳደር ኣርኣያ ደስታ ብተወሳኺ ኤርትራ ንዕጡቓት ሶማል ከምዘይትድግፍንውን ገሊጹ ነይሩ ምንጪ ስእሊ, Getty Images መግለጺ ስእሊ, መንግስቲ ኤርትራ ኣብ ልዕሊ ኤርትራ ዝተነበረ እገዳ ፍትሓዊ ኣይኮንን ብምባል ብትደጋጋሚ ጥርዓኑ ከስምዕ ጸኒሑዩ ሕብረት ኣፍሪቃውን ነቲ ኣብ ልዕሊ ኤርትራ ዝተነበረ እገዳ ደገፉ ስለዝገለጸ ኣማስይኡ ኤርትራ ካብ ኣባልነት ሕብረት ኣፍሪቃ ንነብሳ ኣግለለት እቲ ኣብ 23 ታሕሳስ 2009 ኣብ ልዕሊ ኤርትራ ዝተነበረ እገዳ ኣብ 5 ታሕሳስ 2011 ከምዘለዎ ንኽቕጽል ተደንገገ ተቆጻጻሪ ጉጅለ ኣብ ጉዳይ እገዳ ኤርትራ Monitoring Group ኣብ 16 ሓምለ 2012 ኤርትራ ንኣልሸባብ ከምትድግፍ ከእምን ዝኽእል ጭብጢ ከምዘይረኸበ ዝገልጽ ጸብጻብ ድሕሪ ምቕራቡ ኣብ ጥቕምቲ 2012 መንግስቲ ኤርትራ እቲ እገዳ ንኽልዓል ናብ ውድብ ሕቡራት ጥርዓን ብምቕራቡ ካብ ቻይና ሩስያን ደበብ ኣፍሪቃን ናይ ደገፍ ድምጺ ምርካቡ ዝዝከር እዩ ድሕሪ እዚ ኣውሮጳዊ ሕብረት ኣብ ኤርትራ ተነቢሩ ዝነበረ እገዳ ኣብ ገለ ሸነኹ ኣሸላሻል ንኽግበረሉ ተሰማሚዑ ኣብ ተክኒካዊ ሓገዛት ኣብ ወተሃድራዊ ምዓላ ዘይውዕል ፋይናንሳዊ ሓገዝ ኣብ ሰባዊ ምዓላ ዝውዕል ምትሕብባር ምስ ኤርትራ ንኽጅመር መግለጺ ኣውጺኡ ንምንታይ እገዳ? 